סלין סונג

סלין סונג (באנגלית: Celine Song; נולדה ב-1988 כ-Song Ha-yeong, בקוריאנית: 송하영<ref></ref>), היא במאית-תסריטאית קולנוע ומחזאית קנדית-אמריקאית ממוצא דרום קוריאני. סרטה הראשון, "חיים שלמים", שאותו ביימה וכתבה, זכה לביקורות משבחות ומספר פרסים, כולל מועמדות לפרס אוסקר לסרט הטוב ביותר ולתסריט המקורי הטוב ביותר. לפני כן סונג כתבה וביימה מחזות תיאטרון שוליים.

== תחילת חייה והשכלתה ==
סונג נולדה בקוריאה הדרומית. אביה היה במאי שזכה להכרה מסוימת בדרום קוריאה, ואמה הייתה מאיירת ומעצבת גרפית. כשהייתה בת 12 הוריה היגרו ל, אונטריו, קנדה. בקנדה הוריה ניהלו חנות ציוד אומנות.<ref name=":3"></ref><ref name=":4"></ref>

סונג למדה ב-, וב-2012 סיימה תואר עם מייג'ור בפסיכולוגיה ומינור בפילוסופיה.<ref name=":3" /><ref name=":2">Feinberg, Scott (2024-02-24). [https://www.hollywoodreporter.com/movies/movie-news/celine-song-true-story-past-inyeon-1235834741/ "'Awards Chatter' Podcast: Celine Song on True Story Behind 'Past Lives,' Final Draft's Subtitles Problem and the 'In-Yun' in Her Life"] The Hollywood Reporter (Podcast). Retrieved 2024-03-17.</ref> לאחר מכן, ב-2014, השלימה תואר במחזאות מאוניברסיטת קולומביה שבניו יורק.<ref name=":3" />

== קריירה ==
=== 2014–2020: תיאטרון שוליים ===
בין 2014 ל-2020 סונג כתבה מספר מחזות. רוב המחזות הופיעו בתיאטרונות בוטיקיים, וגם המעט שהצליחו יותר, נשארו מוגבלים לנישה של תיאטרון שוליים מקומי.

המחזה "Family", שכתבה ב-2014 עבור תזת ה-Master of Fine Arts שלה, היה דרמה משפחתית עם מאפיינים של הומור שחור.<ref name=":3" /><ref></ref><ref></ref> "The Feast", מחזה ניסיוני על תשוקה ומחסור במשאבים, עוסק בסעודת ערב מתורבתת שמתדרדרת לקאניבליזם.<ref name=":3" /> המחזה, שסונג כתבה במהלך לימודיה, עלה לראשונה ב-2013 באוניברסיטת קולומוביה במסגרת הלימודים, ולאחר מכן ב-2015 ו-2016 בתיאטרונים מקצועיים.<ref></ref> המחזה Beep and Boop Fight Crime (2014) עסק באלימות משטרתית, ובמהלכו שוטרים לבושי מדי קו קלוקס קלאן יורים באזרחים.<ref name=":3" />

ב-2016 סונג הגיעה למסקנה שהיא צריכה לעזוב את העיסוק בתיאטרון. תיאטרון השוליים לא סיפק כלכלית את סונג, שעבור אחד מהמחזות קיבלה רק 500$. בנוסף לאילוץ הכלכלי, החיבור של סונג לתיאטרון נשחק, והיא התקשתה להתמודד עם היררכיית הגזע של התיאטרון (סונג אמרה בריאיון ש"הבייס של צופי תיאטרון הם לבנים וזקנים").<ref name=":3" /> בשלב מסוים, סונג עבדה במשך חצי שנה רצופה כשדכנית בניו-יורק.<ref name=":3" /> אך ייקח שנים עד שסונג תמצא את דרכה האומנותית מחוץ לתיאטרון.

ב-2016 עלה מחזה בשם "Tom & Eliza", שסונג תכננה שיהיה המחזה האחרון שלה. המחזה עסק בזוג שמנסה להבין למה הזוגיות שלהם נכשלה.<ref name=":3" /> המחזה היה סמי-פיינליסט לפרס ה-"Relentless Award" של ה-American Playwriting Foundation.<ref></ref> על אף התכנון לעזוב את התיאטרון, סונג נשאבה לכתיבת מחזה נוסף: "Endlings", שעלה ב-2019 והפך למחזה המצליח ביותר שלה. הסיפור עוסק בשלושה האניו, דייגות קוראניות מסורתיות, ובמקביל במחזאית אמריקאית-קוריאנית שגרה בניו-יורק (בדומה לסונג עצמה). המחזה עלה תחילה בהתיאטרון הרפרטוארי האמריקני במסצ'וסטס, ולאחר מכן גם בניו-יורק (עד שמגפת הקורונה קטעה את העלאת המחזה).<ref name=":3" /><ref name=":4" />
צילום מסך מהמחזה The Seagull On Sims 4.
ב-2020 העלתה את המחזה הניסיוני The Seagull via The Sims באתר Twitch.tv, כחלק מעונת הקורונה של ה-New York Theater Workshop . במהלך המופע, סונג מנסה לשחזר את המחזה השחף (The Seagull) מאת אנטון צ'כוב במשחק המחשב סימס 4. כ-10,000 אנשים צפו בשידור (רובם לא בזמן אמת). ביקורת של Vulture ציינה שהמופע "מגיש כמו ג'אנר חדש לגמרי, שנולד מגובש ובטוח בעצמו",<ref></ref> והביקורת של AV Club קראה למחזה "תיאטרון מרתק".<ref></ref>

ב-2020 סונג עזבה לבסוף את התיאטרון והצטרפה כתסריטאית זוטרה (staff writer ) לסגל התסריטאים של סדרת הטלוויזיה מחזור כישור הזמן (סדרת טלוויזיה).<ref name=":3" />

=== מ-2021: פריצה עם "חיים שלמים" ===

פריצתה של סונג למיינסטרים הייתה עם הסרט חיים שלמים, שאותו כתבה וביימה. הסרט הופק על ידי אולפני A24 היוקרתיים.<ref name=":1"></ref> הסרט עוסק במחזאית אמריקאית ממוצא קוריאני, ורגשותיה המורכבים סביב הגירתה מקוריאה לארצות הברית. הסרט מבוסס חלקית על חייה של סונג.<ref></ref> בכורת הסרט הייתה בפסטיבל סאנדנס ב-21 בינואר 2023.<ref name=":1" /> "חיים שלמים" זכה לשבחים מהביקורות, ומחזיק ציון 94 ב-Metacritic<ref></ref> ו-95% ב-Rotten Tomatoes.<ref name=":5"></ref> הסרט היה מועמד לפרס האוסקר לסרט הטוב ביותר והתסריט הטוב ביותר.<ref name=":0"></ref> בנוסף היה מועמד לפרסי גלובוס הזהב, פרסי איגוד מבקרי הקולנוע האמריקאי, פרס אינדפנדנט ספיריט ודוב הזהב.<ref name=":0" />

נכון למאי 2024, הצילומים החלו לסרטה הבא, "Materialists", קומדיה-רומנטית בכיכוב דקוטה ג'ונסון, פדרו פסקל וכריס אוונס ובהפקת A24.<ref name=":6"></ref>

סונג ביימה את הקליפ לשיר Goddess של המוזיקאית ליי-ווי, שיצא ב-11 באפריל 2024.<ref></ref>

== חיים אישיים ==
סונג נשואה ל, סופר ומחזאי יהודי אמריקאי. הזוג חי בניו-יורק. הם הכירו ב-2014 במהלך artists residency, וב-2016 התחתנו.<ref name=":3" />

== פילמוגרפיה ==
=== סרטים ===
{| class="wikitable unsortable"
!שנה
!שם
!במאית?
!תסריטאית?
!הערות
!מקור
|-
|2023
|חיים שלמים
|
|
|
|<ref name=":5" />
|-
|טרם נקבע
|Materialists 
|
|
|בצילומים
|<ref name=":6" />
|}

=== טלוויזיה ===
{| class="wikitable unsortable"
!שנה
!שם
!תפקיד
!הערות
!מקור
|-
|2021
|מחזור כישור הזמן
|Staff writer
|8 פרקים
|
|}

== ראו גם ==
* חיים שלמים
* 

== קישורים חיצוניים ==

* כתבות פרופיל
** 
** 
* "חיים שלמים"
** 
** 
* "השחף בסימס 4"
** 
** 
* "Endlings"
** 
* יצירות של סונג שזמינות באינטרנט
** 
** [https://www.nytimes.com/interactive/2019/04/10/t-magazine/celine-song-play.html "Adults"], טקסט של מחזה קצר שכתבה סונג, באתר הניו יורק טיימס 
** [https://academiccommons.columbia.edu/doi/10.7916/D82J6KGR/download הטקסט של "Family"], מחזה שסונג כתבה ב-2014 
** 

== הערות שוליים ==

קטגוריה:במאי קולנוע אמריקאים
קטגוריה:במאיות קולנוע אמריקאיות
קטגוריה:תסריטאים אמריקאים
קטגוריה:תסריטאיות אמריקאיות
קטגוריה:מחזאים אמריקאים
קטגוריה:מחזאיות אמריקאיות
קטגוריה:בוגרות אוניברסיטאות ומכללות בקנדה
קטגוריה:בוגרי אוניברסיטאות ומכללות בקנדה
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:נשים זוכות פרסים: אמנות
קטגוריה:אמריקאים ממוצא דרום קוריאני
קטגוריה:אמריקאים שנולדו ב-1988
קטגוריה:אמריקאיות שנולדו ב-1988